Nagel sê die klub is ontsaglik trots op “sy jongste glanspersoon”, Peter Virgin, wat ná die Goue Bekerreeks as die bestuurder van die jaar aangewys is.
Nagel voorspel `n opwindende tyd vir die klub as hy wys op die aanstelling van Keith Theunissen as hoof van die o.20-afdeling.
“Dis `n deel van die klub wat nie altyd die aandag en ondersteuning gekry het wat dit verdien nie. Ons glo Theunissen is die ideale man vir die taak omdat hy oor die vermoë beskik om hartstog en toewyding by die spelers op te wek.”
Die Curriebekerwedstryd is met 44-42 deur die Bulle gewen nadat hulle die eerste helfte besit heeltemal oorheers en die besoekers in die tweede helfte die bordjies in dié opsig verhang het.
Die besoekers het ses drieë gedruk en die Bulle vyf, en ŉ kenmerk van die wedstryd was dat die onderskeie skoppers met al 14 skoppe pale toe geslaag het.